Mai keskel, 13.-15. kuupäeval, murtakse piike, paugutatakse püsse ning lennatakse  kosmosehävitajatega Juurul, Raplamaal. Seda kõike täringute veeremise klõbina ja kaartide segamise sahina saatel, sest Eesti suurim lauamängupood internetis, lauamangud.ee, korraldab sel aastal juba teist korda lauamängulaagri! Sel korral on lauamängulaager temaatiline ja mängimisele tulevad vaid sõjamängud. Samas ei tasuks heituda ka rahumeelsematel lauamänguritel, sest paljudes sõjamängudes on väga oluline roll ka diplomaatial ning läbirääkimistel ning alati ei võida mitte suurima ja tugevaima armee omanik, vaid hoopis machiavellilikku joont ajav osav sõnasepp.